|  |  |  |
| --- | --- | --- |
| **Dagsorden** | | |
| Studienævn: | Studienævn for Religionsstudier |
| Dato: | 12-12-2018- 12.15 - 13.30 |
| Lokale: | Mellemøststudiers mødelokale |
|  |  |
| **Punkter til drøftelse** | |
| 1. Godkendelse af dagsorden | |
| 1. Godkendelse af referat | |
| 1. Meddelelser 2. *Nyt fra studieleder* 3. *Nyt fra studienævnssekretær* 4. *Nyt fra studiesekretær* 5. *Nyt fra faglig vejleder* 6. *Nyt fra fagråd* 7. *Nyt fra RELIGIO* | |
| 1. Merit- og dispensationsansøgninger | |
| 1. Sager til behandling eksamen | |
| 1. Sager til behandling studieordninger  * Forslag til studieordning for valgfag på 5 ECTS for tværfaglige kandidatstuderende (bilag) | |
| 1. Sager til behandling kvalitetspolitikken  * Opfølgning på Uddannelsesrådsmødet den 28. november i Kbh. (referat følger) herunder: * SNs holdning og støtte til Aftagerpanelets plan om brochure/hjemmeside med studieordnings kompetencer m.v. knyttet til de tre karriereveje * SNs holdning og støtte til TJs plan om at udvikle (måske knyttet til andet) dynamisk og spændende hjemmeside for Religionsstudier | |
| 1. Sager til behandling Andet  * Deadlines for og krav til ansøgninger fra undervisere og studerende om støtte til ekskursioner * Afslutning for kandidatstuderende d. 2. januar | |
| 1. Sager til behandling undervisning  * Henvendelse fra 3. semesterstuderende | |
| 1. Eventuelt   Studienævnsformand / Studienævnssekretær  Tim Jensen Tine Jambang | |
|  | |

**Referat af Studienævnsmøde den 12. december 2018**

**Til stede:** Tim Jensen (TJ), Laura Feldt (LF), Thea Lindholm Kaspersen (TLK)), Louise Funch Clausen (LFC), Stine Søndergaard Jakobsen (SSJ) Nadja Bundgaard (FV) og Pia Hansen (PH).

**Afbud**: Niels Reeh (NR)

**Referent**: Tine Jambang (TNJ)

**Mødet blev gennemført med følgende dagsorden:**

1. **Godkendelse af dagsorden**

Tim Jensen (TJ) ønskede to punkter tilføjet under pkt. 7: Aftagerpanel og Uddannelsesregnskab. Studienævnet (SN) godkendte herefter dagsordenen.

1. **Godkendelse af referat**

Referatet blev godkendt efter fjernelse af en kommentar fra TLK.

1. **Meddelelser**
2. **Nyt fra studieleder:**

**Undervisningsevaluering**: TJ orienterede om, at tre undervisere ikke havde afleveret deres evalueringer til tiden. TJ vil kontakte dem. Slutevalueringen skal være klar til mødet i januar 2019. TJ orienterede desuden om, at TJ i forbindelse med Katrine Frøkjær Baunvigs (KFB) fratræden først sent blev klar over, at der forelå en aftale med instituttet, men var ikke bekendt med udmøntningen: Der er indgået en aftale med KFB om, at hun afslutter semestret og mod ekstra betaling (eksternt lektorat) gennemfører eksamen.

**Eksamen - rekvisition**: TJ orienterede om, at eksamensplaner samt forårets skemaer er klar, og at rekvisitionen er på plads.

**Stillingsopslag**: TJ orienterede om, at der vil blive lavet stillingsopslag om adjunktur pr. 1.8.2019. Det bliver inden for sammenlignende religion, ikke specifikt i kristendom. Vi ønsker ikke en ansøger med et specialeområde i noget, vi allerede har. Laura Feldt (LF) og TJ har været med til at udarbejde opslaget. Det er aftalt med instituttet, at opslag sker snarest, så bedømmelsesudvalget kan nå at indkalde ansøgere omkring april. LF er formand for bedømmelsesudvalget, bl.a. fordi hun er den yngste lektor. Olav Hammer (OH) var blevet spurgt, men takkede nej pga. af en del planlagt fravær i foråret 2019. Ansættelser skal fremadrettet være af tre års varighed.

**Generationsskifte:** TJ orienterede om, at han har indgået en foreløbig aftale med instituttet om sin fratræden pr. ultimo 2021 med mulighed for evt. forlængelse. Mikael Aktor (MK) har ligeledes indgået en aftale vedr. sin fratræden. Næste stilling slås først op, når både TJ og MK er endeligt fratrådt. Der vil til den tid blive tale om adjunktur, da man ønsker et generationsskifte, altså unge ansøgere, ikke ældre lektorer.

**Administration:** TJ orienterede om, at han har holdt møde med studie- og studienævnssekretærerne. Der vil blive udarbejdet et årshjul for studiesekretariatets opgaver, som kan passes ind i SN’s årshjul. Når godkendt af studiesekretær, vil årshjulet vil blive udsendt til medarbejderne. Det vigtige er bl.a., at medarbejdere forstår, at når Pia Hansen (PH) udsender noget, kommer det fra TJ, ikke fra PH. TJ vil sammen med faglig vejleder gennemgå årshjulet for derigennem at inddrage de studerende. TJ er som udgangspunkt modstander af alt for formalistiske procedurer, men accepterer, hvis det medfører større gennemsigtighed som vil gavne udførelsen af de administrative opgaver, bl.a. i forhold til kommunikationen med de studerende og medarbejdere løbende i semestret samt vejledning af tutorer og SN.

**Talentudmærkelser:** TJ orienterede om, at det er tid for indsendelse af forslag til talentudmærkelser for efteråret 2018

**Studieordning**: TJ orienterede om, at der bliver arbejdet med specialeworkshops samt praktik/projektorienteret forløb.

**Ekskursion**: TJ orienterede om bevilling af penge til ekskursion til Nationalmuseet. Trods sen ansøgning blev den imødekommet uden skriftlig høring i SN, fordi SN tidligere har truffet en principiel afgørelse desangående.

1. **Nyt fra studienævnssekretær**

Intet

1. **Nyt fra studiesekretær**

Intet

1. **Nyt fra faglig vejleder**

FV meddelte, at hun havde holdt oplæg om do’s and don’t’s i forbindelse med eksamen. Det var hendes indtryk, at de studerende havde gavn af de overordnede oplysninger. Der havde generelt været travlt. Bl.a. havde FV afholdt samtaler med en tværfakultær studerende om et valgfag på 5 ECTS.

1. **Nyt fra Fagråd**

Stine Søndergaard Jakobsen (SSJ) orienterede om den skrivelse fra studerende på 3. semester, som SN skal behandle i dag.

1. **Nyt fra RELIGIO**

Intet.

LF spurgte dog her til bestyrelsen, hvor der plejer at være to VIP-medlemmer. TJ kunne oplyse at Mikael Aktor (MA) allerede er indtrådt i bestyrelsen, og at Niels Reeh (NR) indtræder snarest. Fremadrettet skal den slags ske på generalforsamlingen. MA har haft meget arbejde efter KFB’s udtræden af bestyrelsen, hvorfor NRs indtræden imødeses med stor tilfredshed. TJ erindrede her om, at selv om SN støtter Religio, skal SN ikke blande sig i deres arbejde.

1. **Merit- og dispensationsansøgninger**

Se lukket referat

1. **Sager til behandling eksamen**

Intet

1. **Sager til behandling studieordninger**

*Forslag til studieordning for valgfag på 5 ECTS for tværfaglige kandidatstuderende*

På baggrund af henvendelser fra flere tværfakultære studerende vedr. valgfag på 5 ECTS, vedtog SN de retningslinjer, som TJ havde foreslået jf. bilag.

1. **Sager til behandling kvalitetspolitikken**
2. TJ orienterede om mødet med Aftagerpanelet: Henover de sidste par møder har Aftagerpanelet i samråd med TJ bidraget til at synliggøre for de studerende, hvilke kompetencer de opnår gennem studiet. Det indebærer ikke, at der skal ændres i de tre karriereveje, men der er et stort ønske om at fremhæve kompetencerne og at tilbyde et supplement til hjemmesiden. Det kunne være i form af en pjece. SN vil kunne bevilge kr. 3.000 til pjecerne, hvis SN synes om ideen. SN er meget positivt. Både LF og FV mener det vil være et godt supplement på både 1. semester samt fx i samtaler med potentielle studerende. TJ gentager her, at han i flere år har arbejdet mod at få Religionsstudier på forsiden. Linket til Aftagerpanel ligger fx nu på hjemmesiden for kommende studerende, ikke på Mit Studie. TJ vil bede Dea om hjælp til ændring af dette, da vi desværre ikke selv må arbejde på hjemmesiden. TJ understregede vigtigheden af, at hjemmesiden bliver dynamisk, fx med opdateringer vedr. seneste nyt: om de rejser TJ og andre tager på, konferencer de deltager i, udgivelser, artikler, ekskursioner og andre aktiviteter. Det er vigtigt at udvikle det, så det bliver interessant at kigge ind på hjemmesiden. Det er aftalt på Aftagerpanelmødet, at Anna Mogensen (AM), TJ og LFC samarbejder om udvikling af pjecen og yderligere tiltag på hjemmesiden vedr. karrierevejene. SN kan bruge midler til at aflønne studentermedhjælp (LFC) og også en time til ekstern lektor (AM) til arbejdet. SSJ nævnte her, at det er en rigtig god idé, idet hun oplever, at de studerende efterspørger et alternativ til Facebook i forhold til at få oplysninger. TLK tilføjede, at det også kunne gavne i forhold til kontakt til Fagråd. FV at det kunne gavne i forhold til Brasiliensturen. LF var meget positiv. TJ nævnte, at det er SNs ansvar at udarbejde pjecen og udvikle hjemmesiden, men det kan uddelegere arbejdet som ovenfor. SN tager gerne imod ideer/ønsker fra de studerende. SN besluttede at støtte ideen om at udvikle pjece samt videreudvikle hjemmesiden.
3. *Uddannelsesregnskab*

Tj orienterede om, at dette års regnskab desværre ikke er positivt til forskel fra de seneste år, hvor det har været positivt. Vi er gået ned med en halv million og det skyldes færre STÅ end tidligere. Endvidere at vi har større fastlærerdækning end tidligere, altså overbemanding. En undervisningstime med en VIP er dyrere end med en D-VIP, og det øger udgifterne, mens der er blevet produceret færre STÅ. Institutleder vil se på denne problemstilling. Tidligere havde vi underbemanding og producerede alligevel mange STÅ. Derfor er det vigtigt at nye stillinger bliver adjunkturer. Alene der er der en besparelse på omkring kr. 300.000.

Nu har vi færre studerende, men havde et stort optag i 2016. Det gavner os dog ikke, hvis ikke de gennemfører og til tiden. Dimensioneringen reducerer optag fra 2021. Derfor skal vores fokus være på fastholdelse af studerende, gennemførelse på normeret tid samtidig med at vi stadig skaber de bedste kandidater. TJ gav udtryk for, at eksamensbelastningen er en stopklods. Eksamensbestemmelser blev for et par år siden ændret for at lempe belastningen af sekretariatet, men det har haft en uønsket konsekvens.

1. **Andre sager til behandling**
2. *Deadlines for og krav til ansøgninger fra undervisere og studerende om støtte til ekskursioner:*

TJ havde udarbejdet følgende retningslinjer for ansøgningsfrister for ansøgninger til SN:

* Større udlandsrejser – skal være del af undervisningsforløb. SN skal forholde sig til planer og økonomi. Undervisning skal evt. omarrangeres. Ansøgninger skal foreligge 3 semestre før rejsen ønskes afholdt.
* Andre mindre studierejser til ind- og udland som del af en forløbsplan.

Ansøgning til SN i december for rejser i forår

Ansøgning til SN i juni for rejser i efterår

* Har man andre planer skal der søges i august for efterår og i januar for forår
* Løbende ansøgninger dog senest 3 måneder før det planlagte arrangeres
* Hasteansøgninger som pga. særlige årsager/ekstraordinære forhold kommer i sidste øjeblik kan behandles

TJ henviste her til ansøgningen om midler til ekskursion til Nationalmuseet, som kom kort før turen til trods for at den havde været planlagt i månedsvis. SSJ kunne tilføje, at Fagrådet havde regnet med fri entré, men fik at vide, at det ikke længere var muligt. Derfor ansøgning i sidste øjeblik. TJ understregede her vigtigheden af at alle ansøgere stilles lige i forhold til bevillingerne. SN tilsluttede sig retningslinjerne.

1. *Afslutning for kandidatstuderende d. 2. januar*

TJ understregede vigtigheden af, at vi gør noget for de studerende, der produceret et speciale. Der er afleveringer den 2. januar og 2. juni. SN er enige om, at det skal fejres på afleveringsdagen.

Der er i januar 4-5 studerende.

Det besluttedes, at TJ har det overordnede ansvar sammen med PH. Han skriver til de studerende, som skal svare PH.

1. **Sager til behandling undervisning**

*Henvendelse fra 3. semesterstuderende*

SN har modtaget en henvendelse fra 4 studerende på 3. semester i forhold til belastningen på 3. semester. De studerende har bl.a. talt med NR om problemstillingerne.

SN drøftede henvendelsen indgående og det er tydeligt, at propædeutikken er årsag til, at en del studerende udebliver fra undervisning i de øvrige fag. Tidligere lå propædeutikken i et separat semester, men ligger nu parallelt med anden undervisning på 3. semester. Det er ikke forsvarligt at ændre i fx eksamensform i andre fag for at lette belastningen. Fx ændring til tilstedeværelseskrav i Religion i Danmark i dag, hvor der nu er feltarbejde, som er en vigtig disciplin. Der har i tidens løb været talt om at afskaffe propædeutikken, men TJ, som sidder i det ministerielle udvalg, har været med til at beslutte fastholdelsen af kendskab til et originalsprog. En tidligere ansøgning om at erstatte propædeutik med mere metodologi blev afvist af ministeriet. Gymnasiernes mindstekrav er dokumentation for kendskab til en religions klassiske tekster på originalsproget. Vi kan derfor ikke udelade propædeutikken. Hvis man vil være forsker eller gymnasielærer er det et krav. I andre erhverv ikke. FV bemærkede, at det jo fremgår af studieordningen, hvor propædeutikken ligger, hvorfor det ikke kan komme som en overraskelse. Endvidere at der er mulighed for at forlænge med et semester pga. propædeutikken og at der gives SU til det, men at de studerende tilsyneladende ikke er opmærksomme på det eller ikke ønsker at læse et yderigere semester. I forhold til sidefagsstuderende besluttedes det, at TJ og PH laver et program ift. propædeutikken. Det besluttedes endvidere, at TJ undersøger muligheden af ændringen i form af fordeling af timetal på 2. og 3. semester, selv om det vil indebære, at 1. semesterstuderende allerede ved uddannelsens begyndelse skal beslutte sig for, hvilken karrierevej de ønsker. TJ opfordrede desuden til fortsat diskussion af problemstillingen, også blandt de studerende, da den kan ikke løses for nuværende.

1. **Evt.**

TJ ønskede tillykke med det nye nummer af Axis Mundi.

SSJ udtræder af SN ved årsskiftet, hvorfor TJ takkede for hendes arbejde i studienævn og Fagråd.

**Næste møde i studienævnet afholdes 30. januar 2019 kl. 10-12.30 i Mellemøststudiers mødelokale. Der vil ved den lejlighed være to møder: Det konstituerende SN-møde samt det ordinære SN-møde**

Tim Jensen / Tine Jambang

Studienævnsformand Studienævnssekretær